ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΙΑΝΟΥΑΡΙΟΥ 2020

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΙΑΝΟΥΑΡΙΟΣ 2020

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΙΑΝΟΥΑΡΙΟΣ 2020

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α01/2020

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΙΑΝΟΥΑΡΙΟΣ 2020

Α. Γενική Κατάσταση της Αγοράς Εργασίας

Οι επιπτώσεις της παγκόσμιας οικονομικής ύφεσης άρχισαν να εμφανίζονται στην αγορά εργασίας της Κύπρου από τα τέλη του 2008 και εξακολουθούν να υπάρχουν μέχρι σήμερα. Η σταδιακή αλλά συνεχής μείωση των οικονομικών δραστηριοτήτων οδήγησε στην κατάργηση πολλών θέσεων εργασίας με αποτέλεσμα τη συνεχή αύξηση της ανεργίας και παράλληλα τη συνεχή μείωση της απασχόλησης. Από το 2015 και μετά η οικονομία άρχισε να ανακάμπτει με τους κύριους οικονομικούς δείχτες να βελτιώνονται σημαντικά.

Σύμφωνα με τα τελευταία στοιχεία της Έρευνας Εργατικού Δυναμικού, κατά το τρίτο τρίμηνο του 2019 το ποσοστό ανεργίας διαμορφώθηκε στο 6,7% του εργατικού δυναμικού (30.088 άτομα) παρουσιάζοντας μείωση κατά 1,1 ποσοστιαίες μονάδες (4.640 άτομα) σε σχέση με το τρίτο τρίμηνο του 2018 που ήταν 7.8% (34.728 άτομα). Το ποσοστό ανεργίας κατά το πρώτο εννεάμηνο του 2019 (μέσος όρος των πρώτων τριών τριμήνων) διαμορφώθηκε στο 7,3% του εργατικού δυναμικού (32.776 άτομα) παρουσιάζοντας μείωση κατά 1,3 ποσοστιαίες μονάδες (4.919 άτομα) σε σχέση με το πρώτο εννεάμηνο του 2018 που ήταν 8.6% (37.695 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 15,6% το τρίτο τρίμηνο του 2019, παρουσιάζοντας μείωση κατά 1,4 ποσοστιαίες μονάδες (1.030 άτομα) σε σχέση με το τρίτο τρίμηνο του 2018 που ήταν 17,0%. Το ποσοστό ανεργίας των νέων κατά το πρώτο εννεάμηνο του 2019 (μέσος όρος των πρώτων τριών τριμήνων) διαμορφώθηκε στο 16,8% του εργατικού δυναμικού (6.049 άτομα) παρουσιάζοντας μείωση κατά 3,3 ποσοστιαίες μονάδες (1.441 άτομα) σε σχέση με το πρώτο εννεάμηνο του 2018 που ήταν 20.1% (7.489 άτομα).

Κατά μέσο όρο το ποσοστό ανεργίας στους νέους 15-24 ετών το 2018 ήταν 20,2%, το 2017 διαμορφώθηκε στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα *Δεκέμβριο του 2019* η ανεργία στην Κύπρο ανήλθε στο 7,6% παρουσιάζοντας αύξηση κατά 0,2 ποσοστιαίες μονάδες σε σχέση με τον ίδιο μήνα πέρσι (7,4%). Σε σύγκριση με τον προηγούμενο μήνα, Νοέμβριο 2019, το ποσοστό ανεργίας αυξήθηκε κατά 0,1 ποσοστιαία μονάδα. Η ανεργία των νέων 15-24 ετών έφτασε στο 17,2% τον Σεπτέμβριο του 2019.

Το επίπεδο ανεργίας στην Ευρωζώνη (ΕΑ 19) έφτασε στο 7,4% τον *Δεκέμβριο* του 2019 καταγράφοντας το χαμηλότερο ποσοστό ανεργίας από τον Μάιο του 2008. Ο μέσος όρος στην Ευρώπη (EU 28) έφτασε στο 6,2% καταγράφοντας το χαμηλότερο ποσοστό ανεργίας από τον Ιανουάριο του 2000, όπου ήταν η έναρξη της καταγραφής της σειράς των μηνιαίων στατιστικών ανεργίας της ΕΕ.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Ιανουαρίου 2019, έφτασε τα 26.214 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Ιανουάριο του 2020 μειώθηκε στα 19.715 άτομα σε σύγκριση με 20.120 τον προηγούμενο μήνα.  Σε σύγκριση με τον Ιανουάριο του 2019 σημειώθηκε μείωση 4.737 ατόμων ή 15,3%.

Σύμφωνα με την Έρευνα Εργατικού Δυναμικού, το επίπεδο απασχόλησης (15+) το τρίτο τρίμηνο του 2019 αυξήθηκε κατά 16.160 άτομα σε σύγκριση με το ίδιο τρίμηνο του 2018, φτάνοντας στα 414.869 άτομα, από 398.709 άτομα που ήταν το 2018. Για την ίδια περίοδο, το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 αυξήθηκε στο 75,7% από 74,6% που ήταν το 2018. Σε σχέση με τα προηγούμενα χρόνια το επίπεδο απασχόλησης (20-64) το 2018 είχε φτάσει το 73,9%, το 2017 ήταν 70,8% και το 2016 ήταν 68,7% .

Β. Ανάλυση στοιχείων Εγγεγραμμένης Ανεργίας

*Α. Σύγκριση μεταξύ Ιανουαρίου 2019 και 2020 (ετήσια σύγκριση):*

* Μείωση του αριθμού των εγγεγραμμένων ανέργων σε 26.214 άτομα από 30.951 τον αντίστοιχο μήνα του 2019 (μείωση κατά 15% ή 4.737 άτομα). Επισημαίνεται η συνεχής καθοδική τάση της μηνιαίας εγγεγραμμένης ανεργίας τα τελευταία τέσσερα χρόνια. Αναφέρεται επίσης ότι ο αριθμός αυτός των ανέργων είναι χαμηλότερος από τον αριθμό που καταγράφτηκε τον Ιανουάριο του 2011 (28.914 άτομα) και μεγαλύτερος από τον αριθμό ανέργων του Ιανουαρίου 2010 (23.645 άτομα).
* Κατά φύλο, ο αριθμός των άνεργων αντρών ανήλθε στα 11.522 άτομα, ενώ ο αριθμός των ανέργων γυναικών ανήλθε στα 14.692 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 2.628 άτομα ή 19% και των γυναικών μειώθηκε κατά 2.109 άτομα ή 13%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας, Λεμεσού, Πάφου και Λάρνακας (κατά 1.857 άτομα, 1.236 άτομα, 855 άτομα και 856 άτομα αντίστοιχα). Στην επαρχία Αμμοχώστου αυξήθηκε οριακά κατά 67 άτομα. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες. Σημειώνεται ότι η Επαρχία Αμμοχώστου συγκεντρώνει το μεγαλύτερο αριθμό ανέργων από όλες τις Επαρχίες (6.524 άτομα).
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2019 παρουσιάστηκαν στον τομέα της Δημόσιας Διοίκησης (κατά 1.039 άτομα), στον τομέα των Νεοεισερχομένων (κατά 842 άτομα), στους τομείς του Εμπορίου (κατά 620 άτομα), στον τομέα των Κατασκευών (κατά 597 άτομα), στον τομέα Ξενοδοχείων (κατά 398 άτομα), των Άλλων Υπηρεσιών (κατά 337 άτομα), της μεταποίησης ( κατά 301 άτομα) και στον τομέα των Τραπεζών (κατά 256 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες. Η μεγαλύτερη συγκέντρωση ανέργων έχει καταγραφτεί στον τομέα των Ξενοδοχείων (9.635 άτομα).
* Οι μεγαλύτερες αριθμητικές μειώσεις κατά επαγγελματική κατηγορία σε σύγκριση με τον ίδιο μήνα του 2019 παρουσιάστηκαν ανάμεσα στους Ανειδίκευτους εργάτες (κατά 1.151 άτομα), στους Υπαλλήλους Υπηρεσιών και πωλητές (κατά 942 άτομα), στους Νεοεισερχόμενους (κατά 842 άτομα), στους Υπαλλήλους Γραφείου (κατά 631 άτομα), και στους Ειδικευμένους Τεχνίτες (κατά 567 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες. Η μεγαλύτερη συγκέντρωση ανέργων έχει καταγραφτεί στην επαγγελματική κατηγορία των Υπαλλήλων Υπηρεσιών (8.117 άτομα).
* Οι μεγαλύτερες μειώσεις παρουσιάστηκαν στις ηλικιακές ομάδες 30-39 ετών (μείωση κατά 1.353 άτομα), στην ηλικιακή ομάδα 50-59 ετών (μείωση κατά 1.168 άτομα), στην ηλικιακή ομάδα 40-49 ετών (μείωση κατά 743 άτομα), και στην ηλικιακή ομάδα 25-29 ετών (μείωση κατά 628 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες. Η μεγαλύτερη συγκέντρωση ανέργων καταγράφτηκε στην ηλικιακή ομάδα των 30-39 ετών (6.759 άτομα).
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 6.184 άτομα (μείωση κατά 2.325 άτομα σε σχέση με τον ίδιο μήνα πέρσι) και αντιπροσωπεύει το 24% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 3.454 άτομα (μείωση κατά 1.859 άτομα σε σχέση με τον ίδιο μήνα πέρσι) και αντιπροσωπεύει το 13% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες. Επισημαίνεται ότι, το 58% των ανέργων είχαν διάρκεια ανεργίας μέχρι 3 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 15.998 άτομα (61%). Ο αντίστοιχος αριθμός τον ίδιο μήνα πέρσι ήταν 19.911 άτομα (64%). Από το σύνολο των ανέργων οι 7.137 (27%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7.269 (24% του συνόλου των ανέργων). Σημειώνεται ότι οι μεγαλύτερες αριθμητικές μειώσεις σε σύγκριση με τον ίδιο μήνα πέρσι σημειώθηκαν ανάμεσα στους Ελληνοκυπρίων κατά 3.913 άτομα ή 20%, και των Ποντίων κατά 310 άτομα ή 26%.
* Από τους εγγεγραμμένους άνεργους, 12.645 άτομα (48%) είναι απόφοιτοι δευτεροβάθμιας γενικής ή τεχνικής εκπαίδευσης, ακολουθούν οι απόφοιτοι πρωτοβάθμιας εκπαίδευσης 7.106 άτομα (27%), και οι απόφοιτοι με τριτοβάθμια εκπαίδευση 6.303 άτομα (24%), ενώ περίπου το 1% των ανέργων είναι χωρίς μόρφωση. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

*Β. Σύγκριση μεταξύ Δεκεμβρίου 2019 και Ιανουαρίου 2020 (μηνιαία σύγκριση):*

* Τον Ιανουάριο ο αριθμός των εγγεγραμμένων ανέργων αυξήθηκε κατά 929 άτομα (ή 4%) σε σύγκριση με τον προηγού­μενο μήνα.
* Κατά φύλο οι άντρες αυξήθηκαν κατά 378 άτομα και οι γυναίκες κατά 551 άτομα.
* Κατά ηλικία, η μεγαλύτερη αύξηση παρουσιάστηκε στην ηλικιακή ομάδα 40-49 χρονών κατά 228 άτομα.
* Κατά εθνότητα, η μεγαλύτερη αύξηση παρατηρήθηκε ανάμεσα στους Ελληνοκύπριους κατά 508 άτομα.
* Κατά διάρκεια ανεργίας, η μεγαλύτερη αύξηση παρουσιάστηκε στον αριθμό των ανέργων με διάρκεια ανεργίας από 3 μέχρι 6 μήνες κατά 1,657 άτομα, ενώ ο αριθμός των ανέργων με διάρκεια ανεργίας 15 ημέρες μέχρι 3 μήνες μειώθηκε κατά 951 άτομα.
* Κατά τομέα οικονομικής δραστηριότητας, η μεγαλύτερη αύξηση παρατηρήθηκε στον τομέα των ξενοδοχείων κατά 342 άτομα, και στον τομέα του εμπορίου κατά 233 άτομα.
* Κατά επαρχία, η μεγαλύτερη αύξηση καταγράφηκε στην επαρχία Αμμοχώστου κατά 268 και στην επαρχία Λάρνακας κατά 262 άτομα.

*Γ. Νέες Εγγραφές[[1]](#footnote-1) Ανέργων κατά Επαρχία και μήνα*

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |
| --- | --- | --- | --- |
|  | Νοέμβριος 2019 | Δεκέμβριος 2019 | Ιανουάριος 2020 |
| Λευκωσία | 1654 | 1300 | 1770 |
| Λάρνακα | 2071 | 902 | 855 |
| Αμμόχωστος | 5036 | 1153 | 695 |
| Λεμεσός | 1469 | 1143 | 1389 |
| Πάφος | 2123 | 1346 | 969 |
| ΣΥΝΟΛΟ | 12353 | 5844 | 5678 |

Δ. Συνοπτική παρουσίαση των Εξελίξεων στην Αγορά Εργασίας κατά επαρχία τον Ιανουάριο του 2020 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (2o τρίμηνο 2019) | 447364 | 179084 | 123670 | 75910 | 25090 | 43610 |
| Σύνολο Ανέργων  Μεταβολή  (Πίνακας 3) | 26.214  -4737 ή  -15% | 5943  -1857 ή  -24% | 5185  -1236 ή  -19% | 4433  -856 ή  -16% | 6524  67  1% | 4129  -855 ή  -17% |
| Άνεργοι Ευρωπαίοι  Μεταβολή  (Πίνακας 9) | 8003  -444 ή  -5% | 898  -218 ή  -20% | 1022  -52 ή  -5% | 978  -125  -11% | 3158  186 ή  6% | 1947  -235 ή  -11% |
| Άνεργοι Αλλοδαποί  Μεταβολή  (Πίνακας 9) | 1464  -40 ή  -3% | 308  -46 ή  -13% | 323  -15 ή  -4% | 300  17 ή  6% | 331  10 ή  3% | 202  -6  -3% |
| Νέες Κοινοποιηθείσες κενές θέσεις  (Πίνακας 14) | 1716 | 555 | 386 | 225 | 217 | 333 |
| Ενεργές κενές θέσεις  (Πίνακας 15) | 9869 | 2832 | 3285 | 1649 | 942 | 1161 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ:

ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΙΑΝΟΥΑΡΙΟΣ 2020

Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες τον Ιανουάριο του 2020, έφτασε στα 3.454 άτομα σημειώνοντας μείωση κατά 1.859 άτομα ή 35% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 13% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μικρή μείωση κατά 24 άτομα [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 6.184 άτομα τον Ιανουάριο του 2020 σημειώνοντας μείωση κατά 2.325 άτομα ή 27,3% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 24% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 91 άτομα ή 1,5% [βλέπε πίνακα 26].

Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας 44%, ακολουθούν οι επαρχίες Λεμεσού 30%, Λάρνακας 13%, Πάφου 11% και Αμμοχώστου 2% [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι υπάλληλοι γραφείου (737 άτομα), οι ανειδίκευτοι εργάτες (647 άτομα), οι απασχολούμενοι στην παροχή υπηρεσιών και πωλητές (604 άτομα), και οι νεοεισερχόμενοι (504 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (861 άτομα ή 25%). Ακολουθούν οι τομείς του εμπορίου (686 άτομα ή 20%) και των νεοεισερχομένων (504 ή 15%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 2.850 άτομα ή 83%) και ακολουθούν με πολύ μικρότερους αριθμούς οι Ευρωπαίοι πολίτες (με 212 ή 6%), τα άτομα με καθεστώς συμπληρωματικής προστασίας (με 148 ή 4%), οι αλλοδαποί (με 124 άτομα ή 4%) και οι Πόντιοι με ελληνικό διαβατήριο (με 74 άτομα ή 2%) [βλέπε πίνακα 30].

Όσον αφορά τους Ευρωπαίους πολίτες (212 άτομα), οι περισσότεροι είναι Έλληνες (65 άτομα), ή Βούλγαροι (37 άτομα) ή Ρουμάνοι (32 άτομα) ή και Βρετανοί (34 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Φεβρουάριος 2019

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2020 registered unemployed - monthly\January 2020\Reports\ΚΕΦΑΛΑΙΟ Ι & ΙΙ -January 2020.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)